**PIELIKUMS**

Limbažu novada domes

22.09.2022. sēdes lēmumam Nr.917

(protokols Nr.13, 29.)

**PAZIŅOJUMS**

**Par nekustamā īpašuma – Liedaga iela 2-4, Tūjā, Liepupes pagastā, Limbažu novadā, atsavināšanu**

Pamatojoties uz Limbažu novada pašvaldības domes 2022.gada 22. septembra lēmumu Nr.917 „Par nekustamā īpašuma Liedaga iela 2-4, Tūjā, Liepupes pagastā, Limbažu novadā nosacītās cenas un atsavināšanas paziņojuma apstiprināšanu” (protokols Nr.13, 29.), Limbažu novada pašvaldība Jums piedāvā izmantot pirmpirkuma tiesības par šādu nekustamo īpašumu:

1. **Vispārīgās ziņas par atsavināmo nekustamo īpašumu:**
   1. Nekustamā īpašuma adrese: Liedaga iela 2-4, Tūjā, Liepupes pagastā, Limbažu novadā.
   2. Nekustamā īpašuma kadastra Nr. 6660 900 0375.
   3. Nekustamā īpašuma sastāvs: Dzīvoklis Nr.4, 39,7 m2 platībā un 397/3681 kopīpašuma domājamās daļas no būves (kadastra apz. 6660 003 0299 001) un 397/3681 kopīpašuma domājamās daļas no zemes (kadastra apz. 6660 003 0299), turpmāk tekstā kopā - dzīvokļa īpašums.
2. **Dzīvokļa īpašuma cena, maksāšanas līdzekļi un samaksas kārtība:**
   1. Dzīvokļa īpašuma pirkuma maksa ir EUR 5 400,00 (pieci tūkstoši četri simti euro).
   2. Pirmpirkuma tiesīgai personai viena mēneša laikā pēc paziņojuma saņemšanas dienas jāsniedz atbildi, norādot vēlamo samaksas veidu un termiņu norēķiniem par Dzīvokļa īpašumu.
      1. Ja persona kā samaksas veidu izvēlas Dzīvokļa īpašumu pirkt uz nomaksu, nomaksas termiņš nedrīkst būt lielāks par pieciem gadiem;
      2. 2.2.2. jāsamaksā visu pirkuma maksu divu mēnešu laikā no atsavināšanas paziņojuma saņemšanas dienas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībā pirkuma maksas samaksas apliecinošo dokumentu oriģinālu vai
      3. nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībai avansa maksājuma pirkuma maksas samaksas apliecinošo dokumentu oriģinālu.
   3. Ja dzīvokļa īpašums tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.
   4. Pašvaldībai ir tiesības prasīt visas nekustamā īpašuma pirkuma cenas samaksu pirms nomaksas līgumā pielīgtā galējā samaksas termiņa, ja kopējais pirkuma cenas parāda apmērs pārsniedz trīs mēnešu pamatsummas maksājumu kopējo apmēru.
3. **Nododamās tiesības un pienākumi:**
   1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.
   2. Ievērot uz īpašuma gulstošos pienākumus, saistības un apgrūtinājumus.
   3. Pēc pirkuma līguma noslēgšanas pircējs maksā visus ar nekustamo īpašumu saistītos nodokļus.
   4. Visus izdevumus, kas saistīti ar īpašuma tiesību nostiprināšanu zemesgrāmatā, sedz pircējs.
   5. Līdz pirkuma vai nomaksas pirkuma līguma noslēgšanai pircējam jāmaksā īres maksa un citi maksājumi saskaņā ar noslēgto dzīvojamo telpu īres līgumiem.
4. **Pircēja darbības pēc šī paziņojuma saņemšanas:**
   1. viena mēneša laikā no šī paziņojuma saņemšanas iesniegt Limbažu novada pašvaldībai apliecinājumu par vēlmi iegādāties dzīvokļa īpašumu ar iepriekšminētajiem nosacījumiem.
   2. Pēc apliecinājuma saņemšanas Dome sagatavos pirkuma līguma projektu.
   3. Ja viena mēneša laikā no šī paziņojuma saņemšanas Domei neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, pašvaldības dome organizēs attiecīgā zemesgabala novērtēšanu tikai pēc tam, kad pirmpirkuma tiesīgā persona būs iemaksājusi avansu 10% apmērā no šajā paziņojumā norādītās pirkuma maksas.
5. **Pirkuma līguma noslēgšanas kārtība:**
   1. Pēc 4.1. un 4.2. punktā minētā apliecinājuma saņemšanas un pirkuma cenas pilnā apjomā vai pirkuma maksas avansa iemaksas apliecinošā dokumenta saņemšanas, Limbažu novada pašvaldība sagatavos pirkuma līgumu un uzaicinās pircēju noslēgt pirkuma līgumu vai nomaksas pirkuma līgumu, ja pircējs būs izvēlējies nekustamo īpašumu iegādāties uz nomaksu.
   2. Pirkuma līgums noslēdzams ne vēlāk kā divu nedēļu laikā no uzaicinājuma saņemšanas dienas.