**Paskaidrojuma raksts**

**Limbažu novada pašvaldības domes 2022.gada 22.septembra saistošajiem noteikumiem Nr.42 „Grozījumi Limbažu novada domes 2021. gada 28. oktobra saistošajos noteikumos Nr.17 “Par brīvprātīgās iniciatīvas sociālajiem pabalstiem Limbažu novada pašvaldībā””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Likuma "Par pašvaldībām" 15. panta pirmās daļas 7. punkts nosaka, ka pašvaldības autonomā funkcija ir nodrošināt iedzīvotājiem sociālo palīdzību, bet 43. panta trešā daļa nosaka, ka dome ir tiesīga izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. |
| 2. Īss projekta satura izklāsts | Pamatojoties uz 2022. gada 26. maija Limbažu novada domes lēmumu Nr. 591 “Par ēdināšanas maksu Limbažu novada pašvaldības vispārējās izglītības iestādēs, pirmsskolas izglītības iestādēs un speciālās izglītības iestādē, kur pakalpojumu nodrošina ārpakalpojuma sniedzējs” un lēmumu Nr. 592 “Par ēdināšanas maksu Limbažu novada pašvaldības vispārējās izglītības iestādēs, pirmsskolas izglītības iestādēs un speciālās izglītības iestādē, kur pakalpojumu nodrošina pašvaldības iestāde”, kā arī izvērtējot izglītojamo apjomu, kas pieteikušies ēdināšanas atvieglojumam no daudzbērnu ģimenēm, kā arī izvērtējot iespējas atbalstīt iniciatīvu Limbažu novada pašvaldības pirmsskolas izglītības iestādēs izglītojamiem palielināt atbalstu ēdināšanai par 0,25 euro dienā, secīgi nodrošinot brīvpusdienas izglītojamiem no daudzbērnu ģimenēm 2022/2023. mācību gadā. |
| 3. Informācija par plānoto projekta ietekmi uz pašvaldības budžetu | Papildus šim mērķim līdz 2022. gada beigām nepieciešami 5250 euro. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**