

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SAISTOŠIE NOTEIKUMI**

2022. gada 22. septembrī Nr.44

**APSTIPRINĀTI**

ar Limbažu novada domes

22.09.2022. sēdes lēmumu Nr.901

(protokols Nr.13, 13.)

**Grozījumi Limbažu novada pašvaldības domes 2022.gada 30.jūnija saistošajos noteikumos Nr. 32 “Kārtība, kādā Limbažu novada pašvaldība sedz braukšanas izdevumus izglītojamiem”**

*Izdoti saskaņā ar*

*likuma „Par pašvaldībām” 43.panta panta trešo daļu*

Izdarīt Limbažu novada pašvaldības domes 2022. gada 30.jūnija saistošajos noteikumos Nr.32 „Kārtība, kādā Limbažu novada pašvaldība sedz braukšanas izdevumus izglītojamiem” šādus grozījumus:

1. izteikt 1.punktu šādā redakcijā:

“1. Saistošie noteikumi (turpmāk - Noteikumi) nosaka kārtību un apmēru, kādā Limbažu novada pašvaldība (turpmāk – Pašvaldība) sedz braukšanas izdevumus sabiedriskajā transportā reģionālās nozīmes maršrutu tīklos un kompensē transporta izdevumus izglītojamiem, kuri izmanto Pašvaldības administratīvajā teritorijā esošo mācību iestāžu pakalpojumus.”;

1. svītrot 3.1. un 3.2. punktus ar to apakšpunktiem;
2. papildināt ar 3.1 šādā redakcijā:

“3.1 Pašvaldība sedz braukšanas izdevumus, kas radušies izmantojot sabiedrisko transportu un saistīti ar braucienu mācību gada laikā no deklarētās dzīvesvietas līdz Limbažu novada akreditētai vispārējās izglītības iestādei un atpakaļ 100% apmērā Limbažu novadā, pašvaldības dibinātās vispārējās izglītības iestādes 1.–12. klases izglītojamiem.”;

1. papildināt ar 3.2 šādā redakcijā:

“3.2 Pašvaldība sedz Limbažu novada pašvaldības dibināto profesionālās ievirzes izglītības iestāžu izglītojamajiem braukšanas izdevumus, kas radušies, izmantojot sabiedrisko transportu, un saistīti ar braucienu no deklarētās dzīvesvietas vai Limbažu novada vispārējās izglītības iestādes, kurā izglītojamais mācās, līdz pašvaldības dibinātās profesionālās ievirzes izglītības iestādei un atpakaļ 100 % apmērā.”;

1. papildināt 5. punktu aiz vārdiem “līdz izglītības iestādei un atpakaļ” ar vārdiem” izņemot, ja izglītības iestāde izvērtē izglītojamā vajadzības, un, ja tās ir pretrunā ar bezmaksas transporta grafiku”;
2. aizstāt 6.punktā vārdus “par divām” ar vārdiem “līdz trim”;
3. papildināt 8.punktu aiz vārdiem “par personiskā transportlīdzekļa lietošanu” ar vārdiem “ja izglītojamā deklarētā adrese ir Limbažu novada administratīvajā teritorijā”;
4. svītrot 10.punktā vārdu “rīkojumu”;
5. papildināt 10.1 punktu šādā redakcijā:

“10.1 Personiskā transportlīdzekļa degvielas izdevumu kompensācijas apmērs tiek noteikts 0,12 euro (nulle euro divpadsmit centi) par kilometru.”;

1. svītrot 12. punktā vārdus “Limbažu novada teritorijā”;
2. izteikt 13.punktu šādā redakcijā:

“13. Izglītības iestādes, uzsākot mācību gadu vai mācību gada laikā, iesniedz pakalpojumu sniedzējam, ar kuru par pakalpojuma sniegšanu Pašvaldība ir noslēgusi līgumu izglītojamo skolēnu sarakstu, kuriem ir tiesības saņemt elektroniskā abonementa kartes. Sarakstos, norādot izglītības iestādi, izglītojamā vārdu un uzvārdu, kā arī sākuma un beigu autobusa pieturu nosaukumu.”;

1. aizstāt 14.punktā vārdu “Izglītojamie” ar vārdu “Izglītojamo”;
2. izteikt 15.punktu šādā redakcijā:

“15. Sabiedriskā transporta izdevumu kompensācijas saņemšanai vai transporta izdevumu kompensācijai izglītojamā likumiskie pārstāvji vai pilngadību sasniegušais izglītojamais līdz katra mēneša 10. datumam Pašvaldības izglītības iestādē iesniedz iesniegumu par sabiedriskā transporta izmaksu kompensāciju un braukšanas biļetes, kas pielīmētas uz lapas hronoloģiskā secībā, norādot maršrutu un transporta izmaksu kopējo summu par veiktajiem braucieniem iepriekšējā mēnesī”

1. svītrot 18.punktā vārdus “un personiskais transporta”;
2. papildināt ar 19.1 punktu šādā redakcijā:

“19.1 Personiskā transportlīdzekļu kompensācijas saņemšanai izglītības iestāde līdz mēneša 20.datumam uzskaita izglītojamā izglītības iestādes apmeklējumu iepriekšējā mēnesī un sagatavo sarakstu personiskā transportlīdzekļu degvielas izdevumu kompensācijas saņemšanai. Sarakstu kopā ar saņemtajiem iesniegumiem iesniedz Pašvaldības Finanšu un ekonomikas nodaļā.”;

1. papildināt ar 19.2 punktu šādā redakcijā:

“19.2 Kompensāciju izmaksā līdz mēneša pēdējai darba dienai, pārskaitot uz vecāka vai likumiskā pārstāvja, vai pilngadību sasniegušā izglītojamā norādīto kredītiestādes norēķinu kontu.”;

1. papildināt 20.punktu aiz vārdiem “iestāžu vadītāji” ar vārdiem “Pašvaldības Finanšu un ekonomikas nodaļa”.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**