**PASKAIDROJUMA RAKSTS**

**Limbažu novada pašvaldības domes 2022.gada 22.septembra saistošajiem noteikumiem Nr.44**

**“Grozījumi Limbažu novada pašvaldības domes 2022.gada 30.jūnija saistošajos noteikumos Nr. 32 “Kārtība, kādā Limbažu novada pašvaldība sedz braukšanas izdevumus izglītojamiem””**

|  |  |
| --- | --- |
| **Paskaidrojuma raksta**  **sadaļas** | **Norādāmā informācija** |
| 1. Projekta nepieciešamības pamatojums | Ar saistošajiem noteikumiem noteikta finansiāla palīdzība ģimenēm ar bērniem, kuri iegūst izglītību Limbažu novada izglītības iestādēs. |
| 1. Īss projekta satura izklāsts | Ar saistošajiem noteikumiem noteikts, ka ārpus pilsētas teritorijas dzīvojošiem vispārējās vidējās izglītības iestādes klātienes izglītojamiem ir tiesības saņemt kompensāciju 100 % apmērā par braukšanas izdevumiem. Precizēta kārtība par sabiedriskā transporta pakalpojuma un personiskā transporta izmantošanu.  Saistošie noteikumi paredz kārtību, kā Limbažu novada pašvaldība sedz braukšanas izdevumus sabiedriskajā transportā reģionālās nozīmes maršrutu tīklos un kompensē transporta izdevumus izglītojamiem, kuri izmanto Limbažu novada pašvaldības administratīvajā teritorijā esošo mācību iestāžu pakalpojumus, svītrojot izglītojamā deklarēšanās principu Limbažu novada teritorijā, kā šo noteikumu ierobežojumu. |
| 1. Informācija par plānoto projekta ietekmi uz pašvaldības budžetu | Izdevumi plānoti Limbažu novada pašvaldības 2022.gada budžetā. Lēmuma izpildei papildus jāpiešķir 15 860 EUR. |
| 1. Informācija par administratīvajām procedūrām | Saistošos noteikumus izstrādāja Limbažu novada Izglītības pārvalde. Braukšanas maksas atvieglojumu un transporta izdevumu segšanas kārtība apspriesta ar izglītības iestāžu direktoriem un speciālistiem. |
| 1. Informācija par konsultācijām ar privātpersonām | Saistošo noteikumu izstrādē tika veiktas konsultācijas ar privātpersonām, ar Limbažu novada pašvaldības izglītības jomas speciālistiem. Saistošo noteikumu projekts ievietots pašvaldības tīmekļa vietnē www.limbazunovads.lv. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**