

**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SAISTOŠIE NOTEIKUMI**

2022. gada 22. septembrī Nr.45

**APSTIPRINĀTI**

ar Limbažu novada domes

22.09.2022. sēdes lēmumu Nr.957

(protokols Nr.13, 69.)

**Grozījumi Limbažu novada pašvaldības domes 2021. gada 25. novembra saistošajos noteikumos Nr. 36 “Limbažu novada pašvaldības aģentūras “LAUTA” nolikums”**

*Izdoti saskaņā ar*

*Publisko aģentūru likuma 2.panta otro daļu*

1. Izdarīt Limbažu novada pašvaldības domes 2021. gada 25. novembra saistošajos noteikumos Nr. 36 “Limbažu novada pašvaldības aģentūras “LAUTA” nolikums” šādus grozījumus:
   1. izteikt 1.2. punktu šādā redakcijā:

“1.2. AĢENTŪRAS darbības mērķis ir attīstīt tūrismu un uzņēmējdarbību pašvaldības administratīvajā teritorijā, īstenojot novada tūrisma un uzņēmējdarbības  politiku, izstrādājot tūrisma un uzņēmējdarbības nozares attīstības projektus, organizējot to realizēšanu, iesaistot industriju un sabiedrību, kā arī sekmēt brīvprātīgā darba attīstību Limbažu novadā. Veikt pārvaldībā nodoto pašvaldības ūdenstilpju un piederošo piekrastes zonu lietderīgu un efektīvu apsaimniekošanu, valdījumā nodotā sporta inventāra un sporta laukumu apsaimniekošanu, daudzveidīgu tautas sporta aktivitāšu veicināšanu.”;

* 1. aizstāt 2.2.3.apakšpunktā vārdu “mūžizglītības” ar vārdiem “pieaugušo izglītības”;
  2. papildināt 2.2.4.apakšpunktu aiz vārda “koprades” ar vārdiem “un kopstrādes”;
  3. aizstāt 2.2.5.apakšpunktā vārdus “Siguldas un Valmieras” ar vārdiem “Latvijas Investīciju un attīstības aģentūras”;
  4. izteikt 2.2.6.apakšpunktu šādā redakcijā

“2.2.6. Organizēt konkursus, pasākumus, aktivitātes uzņēmējdarbības uzsākšanai, attīstībai, novadā radīto produktu un pakalpojumu popularizēšanai;”;

* 1. izteikt 2.2.12.apakšpunktu šādā redakcijā:

“2.2.12. Nodrošināt Limbažu novada Uzņēmēju konsultatīvās padomes darbību saskaņā ar tās nolikumu;”;

* 1. papildināt ar 2.3.punktu un tā apakšpunktiem šādā redakcijā:

“**2.3.** **AĢENTŪRAS galvenie uzdevumi sporta un veselības jomā ir:**

1. attīstīt procesus, kas veicina veselīgu dzīvesveidu Limbažu novadā;
2. nodrošināt AĢENTŪRAS valdījumā esošās sporta infrastruktūras publisku pieejamību novada iedzīvotājiem;
3. atbalstīt tautas sporta pasākumu organizēšanu, piedalītos to organizēšanā;
4. veicināt un pilnveidot aktīvās atpūtas iespējas Limbažu novadā;
5. ūdens sporta pasākumu koordinācija pārvaldībā nodotajās Limbažu novada pašvaldības ūdenstilpnēs;
6. naudas līdzekļu piesaistīšana no projektiem, dotāciju, investīciju, ziedojumu u.c. veidā savu uzdevumu izpildes nodrošināšanai, veicinot veselīgu dzīvesveidu un tautas sporta attīstību.”;
   1. papildināt ar 2.4.punktu un tā apakšpunktiem šādā redakcijā:

“**2.4.** **AĢENTŪRAS galvenie uzdevumi pārvaldībā nodoto pašvaldības ūdenstilpju apsaimniekošanas jomā ir:**

1. zivju resursu, dzīvnieku un augu valsts aizsardzība un saglabāšana;
2. licencētās makšķerēšanas organizācija;
3. mehānisko ūdens transporta līdzekļu kustības organizācija Limbažu Lielezerā;
4. pludmales apsaimniekošanas un uzturēšanas organizācija;
5. naudas līdzekļu piesaistīšana no projektiem, dotāciju, investīciju, ziedojumu u.c. veidā savu uzdevumu izpildes nodrošināšanai ūdenstilpju apsaimniekošanas jomā.
6. Lai izpildītu noteiktos uzdevumus, AĢENTŪRA atbilstoši savai kompetencei veic šādas funkcijas un pilda sekojošus tai uzliktos pienākumus:
   * + 1. veic tautas sporta pasākumu popularizēšanu;
       2. sadarbojas ar pašvaldības sporta organizatoriem, nevalstiskajām organizācijām, ārvalstu institūcijām, iedzīvotāju grupām, citām fiziskām un juridiskām personām, lai popularizētu un attīstītu tautas sportu;
       3. pastāvīgi organizē un atjauno zivju resursus (zivju mazuļu iegāde un ielaišana);
       4. nodrošina zivju, ūdensputnu un augu valsts resursu saglabāšanu, novērš nelikumīgu zivju u.c. dabas resursu ieguvi (izmantošanu) Limbažu Lielezerā, Augstrozes Lielezerā un Dūņezerā;
       5. izstrādā licencētās makšķerēšanas nolikumus un organizē to apstiprināšanu, veic pasākumus makšķerēšanas licenču izdošanā un izplatīšanā;
       6. nodrošina informācijas u.c. zīmju uzstādīšanu;
       7. veic sporta laukumu, atpūtas vietu, ugunskuru kurināšanas vietu, telšu un telšu pilsētiņu celšanas vietu, laivu piestātņu izveidošanas vietu izbūves un labiekārtošanas organizāciju;
       8. organizē sadarbību ar makšķerniekiem, tūristiem, atpūtniekiem, Limbažu novada iedzīvotājiem par palīdzības sniegšanu nelikumīgu darbību novēršanā;
       9. organizē ciešu sadarbību ar tūrisma un atpūtas pasākumu organizētājiem;
       10. nodrošina publiskās peldvietas Limbažu Lielezerā un Vārzu pludmalē darbību atbilstoši normatīvo aktu prasībām.”;
   1. izteikt 3.7.punktu šādā redakcijā:

“3.7. Koordinēt AĢENTŪRAS valdījumā nodoto pašvaldībai piederošu (valdījumā vai lietojumā esošu) tūrisma, kultūrvēsturisko un sporta objektu uzturēšanu, apsaimniekošanu un pieejamību, kā arī iznomāt, ja par to ir pieņemts atbilstošs domes lēmums, atbilstoši AĢENTŪRAS uzdevumiem;”;

* 1. aizstāt 3.8.punktā vārdus “tūrisma un uzņēmējdarbības projektu īstenošanai” ar vārdiem “AĢENTŪRAS noteikto mērķu un uzdevumu sasniegšanai”;
  2. izteikt 7.4.5.apakšpunktu šādā redakcijā:

“7.4.5. Salacgrīvas uzņēmējdarbības atbalsta centrs “Bāka;”;

* 1. papildināt 7.4.punktu ar 7.4.7.apakšpunktu šādā redakcijā:

“7.4.7. Limbažu novada publisko ūdeņu apsaimniekošanas nodaļa “Alda”.”;

1. Saistošie noteikumi stājas spēkā 2023. gada 1. janvārī.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**