**PIELIKUMS**

Limbažu novada domes

22.09.2022. sēdes lēmumam Nr.932

(protokols Nr.13, 44.)

**PAZIŅOJUMS**

**Par nekustamā īpašuma – “Jaunapsītes” , Braslavas pagastā, atsavināšanu**

Limbažu novada pašvaldībā saņemts Jūsu – (vārds, uzvārds) - atsavināšanas ierosinājums par nekustamā īpašuma – “Jaunapsītes”, Braslavas pagastā, Limbažu novadā, atsavināšanu.

Limbažu novada pašvaldība Jums piedāvā izmantot pirmpirkuma tiesības par šādu nekustamo īpašumu:

**1.Vispārīgās ziņas par atsavināmo nekustamo īpašumu:**

1.1.Nekustamā īpašuma adrese: “Jaunapsītes”, Braslavas pagasts, Limbažu novads.

1.2.Nekustamā īpašuma kadastra Nr.6644 004 0293, īpašums sastāv no divām zemes vienībām ar kadastra apzīmējumiem 6644 004 0200 1,05 ha platībā un 6644 004 0233 0,9253 ha platībā

1.3.Zemes lietošanas mērķis – zeme, kuras galvenā saimnieciskā darbība ir lauksaimniecība.

**2. Zemes gabala cena, maksāšanas līdzekļi un samaksas kārtība:**

2.1.Pamatojoties uz 2022.gada 11. augusta sertificēta nekustamā īpašuma vērtētājas (vārds, uzvārds) sagatavoto nekustamā īpašuma tirgus novērtējumu, pirkuma maksa ir 6 600,00  EUR (seši tūkstoši seši simti *euro,* 00 centi);

2.2.zemes īpašuma pirkuma maksas samaksas kārtība - četru mēnešu laikā pēc apliecinājuma par pirmpirkuma tiesību izmantošanu iesniegšanas domē, samaksāt visu pirkuma maksu iesniedzot domei pirkuma samaksas apliecinošo dokumentu oriģinālus, vai, slēdzot līgumu par nomaksu ar termiņu ne ilgāk par pieciem gadiem, maksājot likumiskos procentus. (6% gadā no nesamaksātās pirkuma summas), pirms līguma parakstīšanas iemaksājot 10% no kopējās summas. Limbažu novada pašvaldības konts – AS „Swedbank”, bankas kods HABALV22, konta Nr. LV12HABA0551026085817.

**3.Nododamās tiesības un pienākumi:**

3.1.Samaksāt visus ar pirkuma līguma noslēgšanu un reģistrāciju zemesgrāmatā saistītos nodokļus un nodevas.

3.2.ievērot uz zemes īpašumu gulstošos pienākumus, saistības un apgrūtinājumus.

**4.Pircēja darbības pēc šī paziņojuma saņemšanas:**

4.1.Viena mēneša laikā no šī paziņojuma saņemšanas iesniegt domei apliecinājumu par vēlmi iegādāties zemes īpašumu ar iepriekšminētajiem nosacījumiem.

4.2.Apliecinājums par vēlmi izmantot savas pirmpirkuma tiesības iesniedzams brīvā formā iesnieguma veidā Limbažu novada pašvaldības Alojas apvienības pārvaldē, Jūras ielā 13, Alojā, darba dienās no plkst. 8.00-12.00 un 13.00-17.00 vai e-pastā aloja@limbazunovads.lv.

**5.Domes darbības pēc apliecinājuma saņemšanas:**

5.1.Pēc apliecinājuma saņemšanas dome sagatavos pirkuma līguma projektu.

5.2.Pēc pirkuma līguma projekta sagatavošanas un pirkuma maksas apliecinošā dokumenta saņemšanas, dome nosūtīs uzaicinājumu noslēgt pirkuma līgumu un Jūsu norādīto adresi.

**6.Pirkuma līguma noslēgšanas kārtība:**

6.1.Pēc pirkuma līguma projekta un uzaicinājuma saņemšanas Jums divu nedēļu laikā jāsniedz pašvaldībai atbilde par pirkuma līguma noslēgšanu.